open-index/open-wikipedia-markdown huggingface dataset:
Uniform Resource Locator

En **uniform ressurslokator** (**URL**, engelsk: *«Uniform Resource Locator»*) er en subtype av URI hvor man identifiserer og navngir en ressurs ved hjelp av lokaliseringinformasjon eller ressursens adresse. I all praktisk betydning så er URL et synonym for URI.

## URL syntaks
Enhver URL starter med et skjemanavn som definerer URL-ens navnerom, dens mening og syntaks for den resterende delen av URL-en.

## URL som lokator
I sin nåværende tekniske betydning, en URL er en URI som i tillegg til å identifisere en ressurs, også sørger for en måte å lokalisere ressursen.

## Se også
* CURIE (Compact URI)
* Extensible Resource Identifier (XRI)
* Internationalized Resource Identifier (IRI)
* Uniform Resource Identifier (URI)
* URL normalization
* URI scheme

## Referanser


## Eksterne lenker
*
C.P. Snow

**Charles Percy Snow** (1905–1980), adlet som **baron Snow** av byen Leicester, var en britisk kjemiker og romanforfatter som også hadde flere betydningsfull posisjoner innenfor britisk statstjeneste og som kortvarig satt i den britiske regjeringen. Han er kjent for sin serie av romaner som kollektivt kalles for *Strangers and Brothers*, og for *[[De to kulturer]]* (1959), en forelesning i 1959 hvor han klagde på avstanden mellom vitenskapelige forskere og «litterære intellektuelle», mellom humaniora og naturvitenskapen.

Snow ble utnevnt til kommandør av Order of the British Empire.

## Bibliografi

### Skjønnlitterære
;*Strangers and Brothers-serien*
* *George Passant* (først utgitt som *Strangers and Brothers*), 1940
* *The Light and the Dark*, 1947
* *Time of Hope*, 1949
* *The Masters*, 1951
* *The New Men*, 1954
* *Homecomings*, 1956
* *The Conscience of the Rich*, 1958
* *The Affair*, 1959
* *Corridors of Power*, 1963
* *The Sleep of Reason*, 1968
* *Last Things*, 1970

;Annen skjønnlitteratur
* *Death Under Sail*, 1932
* *New Lives for Old*, 1933
* *The Search*, 1934
* *The Malcontents*, 1972
* *In Their Wisdom*, 1974, kortlistet for Booker-prisen
* *A Coat of Varnish*, 1979

### Sakprosa
* *The Two Cultures and the Scientific Revolution*, 1959
* *Science and Government*, 1961
* *The Two Cultures and a Second Look*, 1963
* *Variety of men*, 1967
* *The State of Siege*, 1968
* *Public Affairs*, 1971
* *Trollope: His Life and Art*, 1975
* *The Realists*, 1978
* *The Physicists*, 1981

## Referanser


## Eksterne lenker
* 
* 
* «Are We Beyond the Two Cultures?» , *Seed Magazine* artikkel, 7. mai 2009
Whist

**Whist** er et engelsk kortspill som ble utviklet på 1700-tallet fra ruff and honours. Spillet har fire spillere, og det spilles med 52 kort. Det går ut på å ta stikk sammen med en makker. Hver spiller får 13 kort og kortgiverens siste kort slås opp som trumf, alternativt spilles det uten trumf.

I de nordiske landene spilles whist typisk med en grand-melding, hvor melderen og makkeren hans skal ta minimum sju stikk, og en nolo-melding, hvor melderen og makker skal ta mindre enn sju stikk for å vinne.

## Bilder

Whist-type trick.jpg
Short whist marker open.jpg
Whist marker.jpg
Foster's whist manual (1891) (14596778740).jpg


## Se også
* Selbu-whist
Stockholm (tettsted)

**Stockholm** er Sveriges største tettsted og eneste millionby. Byen ligger i Stockholm kommune og grenser til ti kommuner på grensen mellom landskapene Södermanland og Uppland. Stockholm er Sveriges hovedstad.

## Utstrekning
Stockholm er landets største tettsted både i areal og folketall, og det som strekker seg over flest kommuner. Tettstedet omfatter byen Stockholm og mesteparten av byens forsteder. Siden SCBs definisjon av et tettsted angir at avstanden mellom bebygning skal være maksimalt 200 meter, faller enkelte relativt nærliggende områder utenfor, og utgjør i stedet egne tettsteder. Eksempler på dette er bebyggelsen i Lidingö og Hästhagen (Nacka) i Nacka. 

Tettstedet har vokst fram gjennom lang tid ved at ny bebyggelse har kommet til den eldre, samt ved at tidligere separate tettsteder har vokst sammen. Tettstedet Stockholm er ikke det samme som Stor-Stockholm, som er en byregion som dekker et større område.

## Kommunefordeling
Tettstedet Stockholms befolkning på nesten 1,4 millioner personer fordelte seg i 2010 som følger på de elleve kommunene helt eller delvis inngår i tettstedet:

31. desember 2010 ble befolkningen oppgitt til  på et areal på 381,63 kvadratkilometer. Dette gir en befolkningstetthet på 3&nbsp;597 innbyggere/km².

Tettstedsavgrensninger utføres av SCB, Sveriges statistiske sentralbyrå, hvert femte år.

## Flyplasser
* Stockholm-Bromma flyplass

Nærliggende flyplasser utenfor tettstedet som betjener Stockholm:
*Arlanda i Sigtuna kommune
*Stockholm Skavsta Airport utenfor Nyköping i Södermanlands län
*Stockholm Västerås flyplass ved Västerås

## Kollektivtrafik
Kollektivtrafikken i Stockholm inngår som en integrert del av AB Storstockholms Lokaltrafik. 

### Undergrunnsbanen

Stockholms (og Sveriges eneste) tunnelbane er en stor og meget viktig kommunikasjonsled for Stockholms innbyggere. Den går i sin helhet innenfor tettstedet. I banelengde ligger Stockholms tunnelbane på 13.-plass blant verdens tunnelbaner. Den er dermed den største i forhold til folkemengden i byen den betjener. Den har 110 km sporlengde og 100 stasjoner, fordelt på tre linjer (grønn, rød og blå).

## Utdanning
Ingen andre tettsteder i Sverige har flere studenter. Følgende høyskoler og universiteter har virksomhet i Stockholm:

*Handelshögskolan i Stockholm 
*Konstfack 
*Kungliga Konsthögskolan 
*Kungliga Musikhögskolan, KMH
*Kungliga tekniska högskolan, KTH
*Lärarhögskolan, LHS
*Stockholms universitet, SU
*Teaterhögskolan i Stockholm
*Dramatiska institutet, DI
*Karolinska Institutet, Solna
*Södertörns högskola, SH, Flemingsberg, Huddinge kommune

## Referanser


## Litteratur
**Stockholms gatunamn* (2005)      ISBN 91-7031-152-8
**Stockholms byggnader* (1988)     ISBN 91-518-1841-8
**Stockholms historia del 1-2*     ISBN 91-34-59000-5
**Stockholmsliv del 1*             ISBN 91-1-961282-6
**Stockholmsliv del 2*             ISBN 91-1-961292-3

## Eksterne lenker
* Alt om Stockholm
* Stockholm Visitors Board
Hviletid

Begrepet **hviletid** kan vise til flere ting:

* Hviletid Hviletid som et begrep innenfor den spesielle relativitetsteorien.
* Hviletid Begrepet hviletid som brukes innenfor lovgivning hvor hviletid er motsatt av arbeidstid. 
* Lov-/forskriftsregulert eller avtalefestet hviletid eksisterer også i enkelte bransjer, mest kjent i transportsektoren, hvor tachografen på kjøretøy med totalvekt over 3&nbsp;500 kg viser føreren skal hvile.
Asiatisk løve

**Asiatisk løve** (*Panthera leo persica*) er den eneste nålevende underarten av løve (*Panthera leo*) som holder til utenfor Afrika, nærmere bestemt i Asia.

## Beskrivelse

Asiatisk løve skiller seg fra de afrikanske gjennom å være gjennomgående noe mindre. Løvinnene veier normalt ca. 120-180 kg, hannene ca. 150-250 kg. Lengden er henholdsvis 140-175 cm hos hunner og 170-250 cm hos hanner.

Asiatisk løve har også en rikere behåring på haledusken og mer behåring på albuene, samt hudfolder i lengderetningen på magen. Hannene har dessuen mindre rik mankeprakt enn sine afrikanske artsfrender. Anatomisk er det også en forskjell på skallen. Asiatiske løver har to små hull på hver side av skallen som gir passasje til nervebaner og blodkar til øynene, mens afrikaske løver bare har ett hull på hver side. Det er også genetiske forskjeller, men disse er relativt små.

Asiatiske hannløver har mindre harem (ofte bare 2-3 hunner) og territorier enn sine afrikanske slektninger.

## Utbredelse
I Asia finnes det nå løver kun i et svært begrenset område i delstaten Gujarat i India, nærmere bestemt i *Gir Forest-reservatet* på grensen mellom Junaghad og Amreli. I tidligere tider fantes det løver fra Hellas i vest til sentrale strøk av India i øst.

Asiatiske løver trives helst i kratt- og småskog, samt teakskog.

## Levetid
Asiatiske løver lever lenger enn sine afrikanske artsfrender. Gjennomsnittsalderen er 17-18 år blant løvinner, men det finnes eksempler på at de kan bli nærmere 21 år gamle. Hannene blir gjerne omkring 16 år gamle.

## Status og trusler
I 2000 estimerte IUCN/SSC Cat Specialist Group ( Nowell, K., Breitenmoser, U., Breitenmoser, C. & Jackson, P.) at totalbestanden av asiatisk løve var på omkring 250 voksne individer, samtidig som den fikk endret status fra *truet* til *kritisk truet* (CR C2a(ii) ver 3.1 (2001)). Underarten står også på CITES Appendix I liste over truete arter.

## Referanser


## Kilder
* ''Panthera leo'' ssp. ''persica''. (IUCN Red List of Threatened Species)
* Asiatic Lions – ''Panthera leo persica'' (Tigerhomes.org)
Benjamin (navn)

**Benjamin** er et mannsnavn dannet av det hebraiske navnet בִנְיָמִין (*Binjamin*). *Ben* betyr «sønn», mens det andre navneleddet kan være dannet av *jamin*, som kan bety «høyre hånd», «lykke» eller «syd», eller av *jamim*, som betyr «dager» eller «år».

Navnet er brukt i Tanakh, den hebraiske bibelen, og er der navnet på den yngste av Jakobs tolv sønner, som regnes som stamfedre for Israels tolv stammer. *Se [[Benjamin (bibelsk person)]]*

Navnet Benjamin har blitt gitt betydningen «trøstens sønn» på grunn av teksten i 1 Mos 35,16-20, hvor faren Jakob gir sin yngste sønn dette navnet siden hans mor Rakel døde under fødselen. Rakel ville forøvrig selv at barnet skulle hett *[[Benoni (navn)|Benoni]]*, «sorgens sønn».

I 2014 forbød innenriksdepartementet i Saudi-Arabia å gi nyfødte barn navnet *Binyamin*.

## Utbredelse
*Benjamin* er nevnt i 161 vers i Bibelen, og er dermed blant de 100 oftest nevnte navnene i Bibelen.

*Benjamin* har vært et vanlig navn i England siden 1600-tallet.

*Benjamin* har i mange år vært et populært navn i USA.

Navnet *Benjamin* har vært vanlig i Norge fra 1980-årene og hadde en popularitetstopp med 1 % i 2005 (generasjon Z).

*Benjamin* var det mest populære navnet på nyfødte i Chile i 2005. Navnet er også populært i Australia og New Zealand. Navnet er også noe brukt som etternavn.

|}

## Kjente personer med navnet

Personene i listene er ordnet kronologisk etter fødselsår.

### Fornavn
* Benjamin Franklin (1706–1790), amerikansk diplomat, oppfinner og filosof
* Benjamin Disraeli (1804–1881), britisk konservativ politiker og statsmann
* Benjamin Harrison (1833–1901), amerikansk advokat og president i USA 1889–1893 
* Benjamin Britten (1913–1976), britisk komponist, dirigent og musiker
* Benjamin Netanyahu (f 1949), Israels statsminister
* Benjamin Bratt (f 1963), amerikansk skuespiller
*Benjamin List (1968), tysk vinner av Nobelprisen i kjemi i 2021
* Benjamin Hermansen (1985–2001), offer i Holmlia-drapet

### Etternavn
* Walter Benjamin (1892–1940), tysk marxistisk litteraturkritiker og filosof
* Arthur Benjamin (1893–1960), australsk komponist
* Rai Benjamin (f 1997), amerikansk friidrettsutøver

## Annen bruk av navnet
* Breaking Benjamin, amerikansk band
* Benjamin Roberts, engelsk brudekjolefirma
**[[Den fantastiske historien om Benjamin Button]]* (originaltittel: *The Curious Case of Benjamin Button*) er en amerikansk spillefilm fra 2008 
*På fransk kan navnet også brukes substantivisk, i betydningen *den yngste*, typisk i en søskenflokk: «il est le benjamin» betyr «han er den yngste».

## Navnedag
*Benjamin* har navnedag i flere land, oftest 31. mars. Den norske navnedagen er .

## Referanser


## Eksterne lenker
*
Gram-positiv bakterie

**Gram-positive** er en klasse bakterier som kjennetegnes ved at de lar seg farge av krystallfiolett ved gramfarging. Gram-positive bakterier er blå eller fiolette ved mikroskopering, mens gram-negative er røde eller rosa. Grunnen til dette er at gram-positive bakterier har en tykk cellevegg kun bestående av peptidoglykaner. Peptidoglykanene er mottagelige for farging. Gram-negative bakterier har imidlertid et tynnere lag av peptidoglykaner i celleveggen, men har til gjengjeld en yttermembran bestående av en typer lipider bundet til polysakkarider, kalt lipid-polysakkarider. Denne yttermembranen virker som en barriere mot blåfargen, og hindrer de gram-negative bakteriene i å bli farget. Eksempler på gram-positive bakterier er melkesyrebakterier, stafylokokker, streptokokker, Bacillus,  Listeria, enterokokker og Clostridium. 

## Se også
* Gram-negativ bakterie
Enskede-Årsta

**Enskede-Årsta** er et tidligere bydelsområde i Söderort i Stockholm, som omfattet bydelene Enskedefältet, Enskede Gård, Gamla Enskede (med Dalen), Johanneshov, Stureby, Årsta (unntatt Årsta Holmar) og Östberga.

1. januar ble Enskede-Årsta slått sammen med bydelsområdet Vantör, og utgjør i dag bydelsområdet Enskede-Årsta-Vantör.

## Eksterne lenker
*
Farsta (bydelsområde)

**Farsta** er et bydelsområde i Söderort i Stockholm med drøyt 45&nbsp;000 innbyggere.
Fagersjö, Farsta, Farstanäset, Farsta strand, Gubbängen, Hökarängen, Larsboda, Sköndal, Svedmyra og Tallkrogen er bydelene i området.

Tidligere var området delt mellom Farsta og Söderled bydelsområder. 

## Eksterne lenker
* 
* Farsta
Vinnie Vincent Invasion (album)

***Vinnie Vincent Invasion***, eller bare ***Invasion***,  er Vinnie Vincent Invasions debutalbum, utgitt i 1986. 

## Sporliste
Alle sangene er skrevet av Vinnie Vincent, unntatt hvor annet er angitt.
#  «Boyz Are Gonna Rock» (4:56)    
#  «Shoot U Full of Love» (4:42)   
#  «No Substitute» (3:52)
#  «Animal» (4:39) 
#  «Twisted» (4:33  
#  «Do You Wanna Make Love» (3:22) (Vincent, Robert Fleischman)  
#  «Back on the Streets» (4:48) (Vincent, Richard Friedman) 
#  «I Wanna Be Your Victim» (4:35)  
#  «Baby-O» (3:44) 
#  «Invasion» (5:24) (Vincent, Fleischman)

## Musikere
* Vinnie Vincent – gitar, vokalist
* Robert Fleischman – vokalist
* Dana Strum – bassist
* Bobby Rock – trommeslager

## Eksterne lenker
*
Grytdalen naturreservat (Trøndelag)

**Grytdalen naturreservat** er et norsk naturreservat i Orkland kommune i Trøndelag. 
Grytdalen naturreservat er med sine 39&nbsp;000 daa et av de største naturreservatene i Norge. 

Hele reservatet inngår i eiendommen til Songli forsøksgård. Grytdalen er øvre del av dalen som går fra Krokstadøra sørøstover mot Songli. For det meste er dalen slak og vid med store myrer i dalbunnen. Berggrunnen består for det meste av granodiorittisk gneis. Det finnes noe metaarakose og kvartsgneis, biotittskifer og grønnstein. 

Grytdalen var opprinnelig et av de første 16 områdene som ble foreslått som nasjonalpark i Norge, i 1964. Området ble omsider vernet ved kongelig resolusjon 4. desember 1992 om plan for barskog i Midt-Norge. Landskapsvernområdet (nr. 002) og ni områder i Edna inngår i vernet. Formålet med vern: *Å verne et typeeksempel på barskog*.

## Referanser


## Litteratur
* Hjalmar Munthe-Kaas Lund. «Grytdalen» I: *[[Den norske turistforenings årbok]] 1969*.
Brøndby IF

**Brøndby IF** er en dansk fotballklubb, som ble stiftet den 3. desember 1964. Den ble stiftet etter en sammenslåing av fotballklubbene *Brøndbyøster Idrætsforening* og *Brøndbyvester Idrætsforening*. Klubbens draktfarger er blå bukser og sokker, samt gule trøyer.

## Historie
Brøndby IF hadde fra begynnelsen flere idrettsgrener i foreningen, men omkring 1970 ble klubben oppdelt etter de enkelte idrettsgrenene. Fotballklubben beholdt navnet, og borgermester Kjeld Rasmussen ble den første formann i klubben. I januar 1973 ble han avløst av Per Bjerregaard, som siden den gang har vært klubbens formann. En ny utskiftning kom i 2008, da Per Bjerregaard trakk seg fra posten som administrerende direktør for å bli formann. Islendingen Herman Haraldsson tok over styringen av klubben, og kom fra en stilling i mediene.

Klubben har utmerket seg både nasjonalt og internasjonalt bl.a. ved å kvalifisere seg til Mesterligaen i 1998/99, som den andre danske klubb, samt at klubben kvalifiserte seg til UEFA-cupens gruppespill, som første danske klubb i 2005/06.

Opp gjennom 1980-årene ble Brøndby IFs rolle i dansk fotball blitt mer og mer suverent med mesterskap fra 1985&ndash;1991 med unntak av 1989-sesongen. Brøndbys største rival er i dag FC København. Hver gang de spiller mot hverandre følger hele Danmark med på TV eller på tribunen. Oppgjørene er det største nabooppgjøret i Norden og kalles «slaget om København». Et annet navn som oppgjøret har fått er "The New Firm" som kommer fra det skotske derbyet mellom Glasgow Rangers og Celtic.

## Meritter
**[[Danmarksmesterskapet i fotball|Danmarksmesterskapet]]**
* Vinner (10) : 1985, 1987, 1988, 1990, 1991, 1996, 1997, 1998, 2002, 2005, 2021
* Sølv (7) : 1995, 1999, 2000, 2001, 2003, 2004, 2006
* Bronse (3) : 1993, 1994, 2009, 2010

**[[Landspokalturneringen]]**
* Vinner (6) : 1989, 1994, 1998, 2003,  2005, 2008

**[[Royal League]]**
* Vinner: 2006/07

## Spillerstall
Oppdatert 8. april 2024.

### Utlånte spillere

## Referanser


## Eksterne lenker
*
Bromma (bydelsområde)

**Bromma** er et bydelsområde i Västerort i Stockholm med ca. 59&nbsp;000 innbyggere. Bydelsområdet omfatter følgende bydeler:  Abrahamsberg, Alvik, Beckomberga, Blackeberg, Bromma Kyrka, Bällsta, Eneby, Höglandet, Mariehäll, Nockeby, Nockebyhov, Norra Ängby, Olovslund, Riksby, Smedslätten, Stora Mossen, Södra Ängby, Traneberg, Ulvsunda, Ulvsunda industriområde, Äppelviken, Åkeshov, Åkeslund og Ålsten.

## Se også
* Bromma lufthavn
* IF Brommapojkarna

## Eksterne lenker
*
Hägersten (bydelsområde)

**Hägersten** er et tidligere bydelsområde i Söderort i Stockholm som omfattet bydelene Fruängen, Hägersten, Hägerstensåsen, Mälarhöjden og Västertorp. Snaut 30&nbsp;000 bodde i bydelsområdet (2003).

1. januar 2007 ble Hägersten slått sammen med bydelsområdet Liljeholmen, og utgjør nå bydelsområdet Hägersten-Liljeholmen.

## Eksterne lenker
*
Bernt Olufsen

**Bernt Olufsen** (født 1954) er en norsk journalist og redaktør som var ansatt i *[[VG]]* i over 32 år, de siste 17 som redaktør. Han var senere konsernredaktør i Schibsted.  

Bernt Olufsen er utdannet ved Trondheim Økonomiske Gymnas (1974). 

Han begynte som journalist i *[[Adresseavisen]]* i 1975 og var ansatt der til han i 1979 begynte i *[[VG]]*. I VG jobbet han først som politisk journalist, senere som vaktsjef, redaksjonssekretær og redaksjonssjef. I 1989 ble han nyhetsredaktør og fra 1994 ansvarlig redaktør. I Olufsens redaktørtid befestet og styrket *VG* posisjonen som Norges største avis. Under ham økte avisas opplag til 390 000 (2002), lenge etter at de fleste andre avisene falt i opplag. Han sluttet i 2011 og begynte i stillingen som konsernredaktør, rådgiver og styregrossist i Schibsted. Her var han frem til han gikk av med pensjon i 2016.

Olufsen har hatt flere lederverv. Blant annet satt han som styreleder i Polaris Media fra 2013 til 2019.

## Familie
Olufsen er gift med journalist Jorunn Stølan fra Oslo.

## Referanser


## Eksterne lenker
* 
* 
*
Sensitivitet og spesifisitet

: *Denne artikkelen handler om sensitivitet i forhold til tester og statistikk*
**Sensitivitet** brukes i medisinsk sammenheng til å beskrive en prøves evne til å oppdage tilstanden prøven skal teste. En prøves sensitivitet er definert som sannsynligheten for at prøven skal være positiv (her i betydningen at den indikerer at tilstanden foreligger) gitt at vedkommende som prøven tas av faktisk har tilstanden det testes for.

En prøves sensitivitet sier sammen med dens spesifisitet hvor nøyaktig prøven er, det vil si dens evne til å gi rett svar på om den som testes faktisk er eller ikke har tilstanden det testes på.

**Spesifisitet** i medisinsk sammenheng definert som sannsynligheten for at en prøve skal være negativ (her i betydningen at den indikerer at tilstanden ikke foreligger) dersom vedkommende som testes faktisk ikke har tilstanden det testes for.

En prøves spesifisitet sier sammen med dens sensitivitet hvor nøyaktig prøven er, det vil si dens evne til å gi rett svar på om den som testes faktisk er eller ikke er bærer av tilstanden det testes på.
John Bevan

**John Bevan** (født 3. august 1938 i Catshill i Bromsgrove i England, død 30. mai 2020) var en britisk klarinettist, saksofonist, dirigent og storbandleder. Han flyttet fra England til Norge i 1969.

## Orkester
Tidlig på 1970-tallet startet Bevan på Nesodden John Bevan Big Band med 18 medlemmer, som spilte Glen Miller og Count Basies musikk og stil. Det stod for musikken ved flere norgesmesterskap i standard- og latinamerikanske danser på 1970-tallet, og for VM i latinamerikanske danser i Ekeberghallen høsten 1978.

Orkesteret hadde medlemmer som Biørn Barlo på saksofon, Gunnar Andersen og Atle Hammer på trompet, Erling Wicklund, Dag Aukner og Arne Johannesen på trombone, Gunnar Moreite på trommer. Bandet ble også gjestet av internasjonale artister som  Kenny Clare og Jimmy Staples, redaktør i musikktidsskriftet Crescendo, og som også var bandets arrangør i en periode.

## Diskografi
* *[[The Great Walt Disney Filmtunes]]* (1986)
Everglades nasjonalpark

**Everglades nasjonalpark** er en nasjonalpark og et verdensarvområde i delstaten Florida i USA. Parken ble etablert 6. desember 1947, og er på 6104 km². De viktigste naturattraksjonene i nasjonalparken er den søndre delen av våtmarksområdet Everglades. Nasjonalparken dekker ca. 20 % av det opprinnelige våtmarksområdet. 

Everglades kom inn på UNESCOs liste over verdensarvsteder 24. oktober 1979. Nasjonalparken har siden 2010 vært oppført på UNESCOs liste over truede verdensarvsteder. Området har mange sjeldne planter og dyr. Området er spesielt kjent for sine alligatorer.

## Se også
* Nasjonalparker i USA

## Galleri

Everglades 2012 - C.JPG|Everglades nasjonalpark 
Everglades 2012 - B.JPG|Everglades nasjonalpark 
Everglades 2012 - A.JPG|Everglades nasjonalpark 


## Eksterne lenker
*
13. serierunde i Premier League 2006/07

**13. serierunde i Premier League 2006/07** ble startet med Manchester City hjemme mot Fulham FC. Runden ble avsluttet med Blackburn Rovers mot Tottenham Hotspur.

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Katarina-Sofia (bydelsområde)

**Katarina-Sofia** var frem til 1. januar 2007 et bydelsområde i Stockholms innerstad som bestod av bydelene Södermalm og Södra Hammarbyhamnen, og hadde ca. 43&nbsp;000 innbyggere.

1. januar 2007 gikk Katarina-Sofia sammen med Maria-Gamla stan og dannet bydelsområdet Södermalm.

## Eksterne lenker
* 
*  Katarina-Sofia
Hässelby-Vällingby (bydelsområde)

**Hässelby-Vällingby** er et bydelsområde i Västerort i Stockholm som omfatter bydelene Hässelby Gård, Hässelby Strand, Hässelby Villastad, Grimsta, Kälvesta, Nälsta, Råcksta, Vinsta og Vällingby. 

Bydelsområdet har drøyt 59&nbsp;000 innbyggere. 

## Eksterne lenker
* 
* Hässelby-Vällingby bydelsnemnd
* Mitt Hässelby av Henrik Henriksson
Oase

:*For den kristne bevegelsen, se [[OASE-bevegelsen]].*

**Oase** (senlatin *oasis*, fra gresk *oasis*, «fruktbart sted») er et fruktbart område ved en isolert vannkilde i en ørken eller halvørkenmiljø, med tilgjengelig ferskvann fordi grunnvann kommer til overflaten, eller stedet gjennomstrømmes av en elv; Nildalen er en lang oase ned gjennom Egypt, der det skapes habitat for planter og dyr, og det kan drives jordbruk. Andre steder er oasen menneskeskapt og skyldes brønner, pumping av grunnvann eller kanaler. I polar ørken i arktis er «oase» et sted med rikere plantevekst.

## Etymologi
Ordet «oase» stammer fra gresk ὄασις, *oasis*, via senlatinsk *oasis*, opprinnelig med henvisning til den libyske ørken. Det greske ordet er et lånord fra egyptisk *wḥ3t* eller demotisk-egyptisk *wḥỉ*. På koptisk, som etterfulgte demotisk-egyptisk, har ordet *wahe* eller *ouahe* betydningen «bosted». «Oase» på arabisk, også et lån fra egyptisk, er *wāḥa* (واحة).

## Beskrivelse
Oaser har ofte hatt menneskelig tilstedeværelse i årtusener. Arkeologiske utgravninger ved En-Gedi i dalen ved Dødehavet har påvist bosetning tilbake til 6000 f.Kr. Al-Hasa på østsiden av den arabiske halvøy har påvist menneskelig bosetning tilbake fra yngre steinalder (neolittisk tid).

Oaser i Midtøsten og Nord-Afrika dekker rundt 1&nbsp;000&nbsp;000 hektar (10&nbsp;000&nbsp;km²), og skaffer levebrød til rundt 10 millioner mennesker. Det sterke forholdet mellom oase og ørkenland i verden betyr at oasens økosystem er «relativt lite, sjeldent og dyrebart». I den saudiske ørken er det funnet spor etter en enorm, 4&nbsp;000&nbsp;år gammel befestning av en slik livsviktig oase; en mur som kan ha vært fem meter høy.

Det er rundt 90 «store oaser» i Sahara-ørkenen. Noe av fruktbarheten deres kan komme fra vanningssystemer kalt *[[Qanat|foggara]], khettara, lkhttart* eller en rekke andre regionale navn.

I noen oasesystemer er det «et geometrisk system av hevede kanaler som frigjør kontrollerte vannmengder til de enkelte steder og bløter jorden.»

## Bilder av oaser

Fil:Oasis-Bilma.jpg|Bilma, Niger
Fil:Oasis de Santa Gertrudis.jpg|Oasis de Santa Gertrudis, Baja California, USA
Fil:Al Ain Oasis, Al Mutawaa - Abu Dhabi - United Arab Emirates - panoramio.jpg|Al Ain i De forente arabiske emirater
Fil:ArugotRiver.jpg|Ein Gedi i Israel
File:Oasis in Lybia.JPG|Oasen Ubari i sørvestlige Libya
File:Crescent_Moon_Lake_(23889572731).jpg|Yueya Quan i Gobiørkenen
File:Huacachina1.jpg|Huacachina i sørvestlige Peru
File:Mini oasis in the namibe desert, Angola.JPG|Oase i Namibørkenen, Angola


## Referanser


## Eksterne lenker
*
Eskil Rønningsbakken

**Eskil Rønningsbakken** (født 24. juni 1979) er en norsk balansekunstner. Han er oppvokst i Vallset i Stange kommune i Hedmark. 

Han begynte sin trening allerede som 5-åring. Som oftest ser vi ham balansere på kanten av høye fjell, bygninger, eller på kjøretøy i høy fart, eller der han tar i bruk alt fra sykler, line, stiger, stoler og andre objekter.

Rønningsbakken ble i 2011 tildelt en kinesisk pris for sine balansekunstner på kinesisk jord. Programmet *Superhumans* som ble sendt på History Channel i 2010, beskrev Eskil som et unikum med superbalanse og nerver ut over det som de tidligere hadde sett. Forskere fra NTNU testet i samme program Rønningsbakkens evne til å kontrollere pulsen og kroppens naturlige reaksjoner i ekstreme situasjoner.

Den 13. juli 2008 satte Rønningsbakken verdensrekord i baklengssykling. Han brukte syv timer på å sykle 142,4 kilometer, mens den gamle rekorden var 113,3 kilometer på seks timer. I 2013 satte han en ny rekord i baklengssykling ned Trollstigen i over 80 km/t.

Han er også innehaver av andre verdensrekorder; som høyeste balanse på line (1000 meter over Kjerag 2008), høyeste håndstående (1000 meters høyde over Kjeragbolten 2010), høyeste balanse på sykkel (1400 meter utfor Trollveggen 2010), håndstående på bil i fart (140 km/t i HuNan-provinsen Kina 2012), håndstående på båt tilsvarende 120 km/t (Eidsvoll 2008), håndstående på snøscooter i 115 km/t (Alta 2011) og høyeste "human flag" (700 meters høyde utfor Trolltunga 2011).   

## Referanser


## Eksterne lenker
* 
*  Intervju med Magasinet på dagbladet.no
Stockholms bydelsområder

**Stockholms bydelsområder** er områder som blir styrt av en bydelsnemnd i Stockholm kommune. Stockholm er inndelt i 18 bydelsområder, og hver del kan bestå av flere bydeler eller deler av bydeler. 

## Bydelsområder i Stockholm

Siden 1998 har Stockholm vært inndelt i 18 bydelsområder. Innbyggerantallet er per 31. desember 2004. Antallet bydelsområder ble redusert til 14 den 1. januar 2007, ved at åtte tidligere bydeler ble slått sammen til fire.
Slaget ved Brunkeberg

**Slaget ved Brunkeberg** ble utkjempet 10. oktober 1471 på *[[Brunkebergsåsen]]*,  på Norrmalm i Stockholm, mellom den svenske riksforstander Sten Sture d.e. og den danske kongen Christian I.

Unionsmotstanderne var ledet av Sten Sture d.e., som kjempet for at Sverige skulle tre ut av Kalmarunionen. Slaget ble hovedsakelig utkjempet med svensker på begge sider. Eldre nasjonalistisk historieskrivning fremstilte det som en svensk frigjøringskrig, der Danmark var hovedmotstanderen. Den hovedsakelige motsetningen var imidlertid ikke først og fremst nasjonal, den gjaldt snarere en kombinasjon av maktpolitiske og økonomiske interesser.

## Opptakt
Den danske konge beleiret Stockholm med sin flåte og en hær bestående av tyskere, dansker og svensker, hovedsakelig svensk adel og bønder fra Uppland. Forhandlinger om en fredelig løsning pågikk, men ble avbrutt på Sten Stures initiativ, trolig da han med sin større hær av bondeoppbud fra større deler av det sentrale Sverige anså seg å ha større sjanse til å vinne fremgang ved en militær løsning.

## Forløp
Torsdag 10. oktober 1471, kl. 11 på formiddagen, kom Sten og Nils Bosson Sture med sine ryttere og fotsoldater frem til det nåværende Hötorget i Stockholm. Sten Sture planla å fange danskenes Christian I i en knipetanglignende manøver. Han skulle angripe fra vest, Nils Sture fra øst, og Knut Posse fra Stadsholmen, som i dag går under navnet Gamla stan. 

Skuddløsningen ble livlig. Blant annet ble Christian I truffet i ansiktet av en kule fra en hakebørse. Han mistet noen tenner og måtte trekke seg tilbake. Sluttkampene ble innledet da Nils Stures store avdeling kom fram fra skogen nord for åsen. Samtidig angrep Knut Posse fra Stadsholmen. Angrepet kom så plutselig at de danske troppene ved Sankta Klara kloster ble avskåret fra hovedstyrken, og kunne uskadeliggjøres. Kong Christian flyktet med restene av hæren til skipene på Käpplingen (i dag Blasieholmen). Mange danske druknet da svenskene ødela broen dit. Sten hadde dermed vunnet slaget. På slagmarken lå det store mengder falne og sårede.

## Minnet av slaget
Sten Sture kom til å utnytte slaget i sin propaganda og lot spre fortellinger om slaget der han ble fremhevet som den store helt. Også under lang tid fremover kom seieren i slaget ved Brunkeberg å bli benyttet i den svensknasjonalistisk propaganda mot Kalmarunionen. Sten Sture lot til minne av seieren, som han tilskrev Sankt Georgs hjelp, oppføre skulpturen Sankt Göran och draken i Storkyrkan i Stockholm. Sten symboliseres i denne skulpturgruppen av en ridder som redder jomfruen Sverige fra den danske draken Christian. 

En kopi i bronse finnes på Köpmanbrinken i Stockholm. Ytterligere en versjon av motivet finnes på taket til Stockholms stadshus.

Sten Sture døde i år 1503 og ble begravd i Strängnäs domkyrka.

På Brunkebergstorg, i fortauet utenfor Riksbankens lokaler, finnes fem brønnlokkslignende medaljer som minner om slaget, utført av skulptøren Bo Andersson.

## Referanser
Mansfield (distrikt)

**Mansfield** er et administrativt distrikt i Nottinghamshire i England. Det har navn etter administrasjonssenteret Mansfield. Distriktet er et av noen få i England som ledes av en direkte valgt borgermester. 

Distriktet ble opprettet 1. april 1974 ved sammenslåing av Mansfield, Mansfield Woodhouse og Warsop. Distriktet dekker et areal på 76,72 km² og hadde 104&nbsp;466 innbyggere i 2011.

## Steder i distriktet
* Mansfield, Mansfield Woodhouse, Meden Vale
* Pleasleyhill
* Warsop

## Referanser


## Eksterne lenker
*
Saltsjön

**Saltsjön** er en bukt i Stockholms indre havn, mellom Lilla Värtan og Strömmen. På sørsiden ligger Kvarnholmen, Finnboda og Danviken i Nacka samt Södermalm i Stockholm. På nordsiden ligger Södra Djurgården.

Gjennom Saltsjön går skipsleden inn til Stockholms indre havn, samt til Hammarbyleden. Vanndybden er idag opptil ca. 30 meter etter at de største dypene er brukt til tippeområder. Bunnsedimentene er sterkt forurenset. 

Langs strendene finnes det mange vakre og imponerende bygninger, for eksempel Täcka Udden og Manillaskolan på Södra Djurgården og eldrehjemmet Danvikshem, møllen Tre Kronor og Saltsjöqvarn i Nacka.
Kista (bydelsområde)

**Kista** er et tidligere bydelsområde i Stockholm kommune. 1. januar 2007 ble det slått sammen med Rinkeby, og inngår nå i bydelsområdet Rinkeby-Kista. 
## Eksterne lenker
*
Oddbjørn Lie

**Oddbjørn Lie** (født 31. august 1987) er en norsk fotballspeider og tidligere fotballspiller som er speider for .

I tillegg til å ha spilt store deler av sin karriere i s, har han også spilt for Hødd og . Han er født, og oppvokst i Ålesund. Har spilt på U19-landslaget, og var i 2006 sesongen utleid til Hødd. Han kan spille som midtbane- eller forsvarsspiller. Han skåret sitt første mål i Kamma-drakten i en treningskamp borte mot Vålerenga da han økte HamKams ledelse til 3-0 på et langskudd fra ca. 25 meter.

Oddbjørn Lie er bror til s tidlige keeper Andreas Lie.

## Referanser


## Eksterne lenker
*
John Olav Egeland

**John Olav Egeland** (født 1951) er en norsk journalist og redaktør som har vært ansatt i *[[Dagbladet]]* i over 40 år, deriblant som sjefredaktør (2000–2003).

## Biografi
Egeland ble født i Oslo, men vokste opp i Bærum.

Etter artium studerte han historie ved Universitetet i Oslo. I sin ungdom satt han i sentralsyret i Sosialistisk Folkepartis ungdomsorganisasjon (1971–1972) og var formann i Norges Gymnasiastsamband 1971–1972.

Hans journalistiske karriere startet i *[[Orientering (avis)|Orientering]]* hvor han var fra 1973 til 1975. Deretter var han redaktør i *[[Universitas (avis)|Universitas]]* 1977–1978. I 1978 ble han ansatt i *[[Dagbladet]]*. Her har han hatt lederstillinger som nyhetsredaktør, konstituert sjefredaktør i 1995, politisk redaktør 1995–2000 og sjefredaktør 2000–2003. Han har siden 2003 vært politisk kommentator i avisa. Han var også pådriver og prosjektleder for avisas bilag *[[Dagbladet Magasinet]]* som ble lansert i 1999*.*

Egeland var medlem av Pressens Faglige Utvalg (PFU) fra 2000 til 2012. I deler av 1980-årene satt han i styret til lokal-TV-stasjonen Janco Visjon. Han representerte *Dagbladet*, som var blant de største eierne av kanalen.

I 1981 fikk han Narvesenprisen (sammen med Erling Borgen i NRK) for sitt arbeid med Reksten-saken. I 2008 tildelte Riksmålsforbundet ham Gullpennen. Juryens begrunnelse var: «Hans språk kjennetegnes av høy presisjon, språklig intensitet og originalitet. Hans språklige friskhet styrker hans fullstendig uredde tilnærming til de temaer han velger».

## Familie
John Olav Egeland er sønn av kulturskribent Erik Egeland og sønnesønn av organisasjonsmannen John Oscar Egeland. Hans bror er filmklipper Einar Egeland.

Egeland er gift med Tone Solberg, journalist og forfatter.

## Referanser


## Eksterne lenker
*
Edinburgh internasjonale filmfestival

**Edinburgh internasjonale filmfestival** (eller bare **EIFF**) er en del av Edinburgh-festivalen, som arrangeres i august hvert år i Edinburgh. Filmfestivalen er blitt arrangert årlig siden 1947, og er dermed verdens eldste filmfestival som har blitt arrangert uten avbrudd. 

## Eksterne lenker
*
Georgineslekta

* *[[Dahlia apiculata]]*
* *[[Dahlia campanulata]]*
* *[[Dahlia excelsa]]*
* *[[Dahlia imperialis]]*
* *[[Dahlia rustique]]*
* *[[Dahlia tenuicaulis]]*

**Georginer** (*Dahlia*) er ei gruppe i kurvplantefamilien med opphav i Mellom-Amerika, og er nasjonalblomster i Mexico. Det vitenskapelige navnet kommer fra den svenske biologen Anders Dahl.

Plantene i denne gruppen er flerårige, bladrike knollplanter med vakre blomster. Hagegeorginene som blir dyrka i dag, kommer fra ei last røtter som kom til Nederland fra Mexico i 1872 som ga flotte, røde blomster med spisse blad. Gartnere kryssa disse georginene, med det vitenskapelige navnet *Dahlia juarezii*, med andre georginer, og la grunnlaget for alle de mange moderne hybridene som finnes i dag.
Det finnes ca. 20&nbsp;000 kultiverte varianter.

## Eksterne lenker
*
Newark and Sherwood

**Newark and Sherwood** er et administrativt distrikt i Nottinghamshire i England. Det består for det meste av landsbygd, med flere større skogplantasjer, samt de tre små byene Newark-on-Trent, Southwell, Ollerton. 

Distriktet ble opprettet 1. april 1974 ved sammenslåing av Newark, Newark landdistrikt og Southwell landdistrikt. Opprinnelig het det bare Newark, men dette ble endret med virkning fra 1. april 1995.  Distriktet dekker et areal på 651,32 km² og hadde 114&nbsp;817 innbyggere i 2011.

## Steder i distriktet
* Averham
* Bathley, Bilsthorpe, Blidworth, Boughton
* Carlton-on-Trent, Caunton, Clipstone, Collingham,  Cromwell
* Eakring, Edingley, Edwinstowe, Egmanton
* Farndon, Farnsfield, Fiskerton
* Halam, Halloughton, Hawton, Hockerton
* Kelham, Kirklington, Kirton, Kneesall
* Laxton, Lowdham
* Maplebeck, Morton, Muskham
* Newark-on-Trent, Norwell
* Ollerton, Ossington, Oxton
* Perlethorpe
* Rainworth, Rolleston
* Southwell, Sutton-on-Trent
* Upton
* Walesby, Wellow, Weston, Winkburn

## Referanser


## Eksterne lenker
*
Lilla Värtan

**Lilla Värtan** er en bukt i Stockholms skjærgård, i det sørlige Uppland. Den begrenses i nordvest av Norra Djurgården med Värtahamnen, i sørvest av Södra Djurgården og i nordøst av Lidingö.

I nord forbindes bukten med Stora Värtan, og i sør med Saltsjön.

Lilla Värtan krysses av to broer – den gamle og den nye Lidingöbroen. Begge broene går parallelt mellom Ropsten på Stockholmsiden og Torsvik på Lidingösiden.
Smart

**Smart** kan ha flere betydninger:

* Intelligens (intelligent), mental evne
* Smart (bilmerke) eid av DaimlerChrysler
* Smart (sigarett)
* Sonoma-Marin Area Rail Transit
* Scandinavian Multi Access Reservations for Travel Agents
* Self-Monitoring, Analysis, and Reporting Technology (S.M.A.R.T.), harddisk-teknologi
* HTC Smart, mobiltelefon
* SMART-1, ESAs første romsonde
* Smart+, et tidligere blad, se *[[Hjemme-PC]]*

;Personer
* Amy Smart, amerikansk skuespiller
* Hilary Smart, amerikansk seiler
* Paul Smart, amerikansk seiler

;Fiktive personer
* Petter Smart, oppfinner i Andeby-universet
Fotballag

**Fotballag** er et lag bestående av en gruppe fotballspillere, innen ulike former for spillet fotball. Laget kan representere en sportsklubb, nasjonalt forbundslag, landslag eller intra-nasjonale lag i kamp mot et motstående lag. 

Et fotballag består vanligvis av følgende roller, eller posisjoner, på banen målvakt, forsvarspillere, midtbanespillere, og angrepsspillere, samt innbyttere til en eller flere av disse rollene.

Hvert lag består normalt sett av 11 spillere, men det finnes også varianter med sju spillere eller færre spillere. Sistnevnte gjelder særlig for de yngste aldersbestemte lag.

Et fotballag har ett sett drakter for hjemmekamper og ett eller to sett drakter som de kan bruke når de spiller bortekamper hvis fargene på drakt, shorts eller sokker er for like hjemmelagets farger.


Chelsea Team 1905.jpg|s fotballag i 1905
Euro 2009 - Germany-Norway - Goal Scrum 239.jpg|Norge (i rødt) mot Tyskland (i hvitt) under EM i fotball for kvinner 2009



## Se også
* Liste over fotballklubber i Norge
* Wikipedias kategori på fotballag

## Referanser


## Eksterne lenker
*
Magnetkort

**Magnetkort** er en type kort som er i stand til å lagre data ved å modifisere magnetismen til små jern-baserte magnetiske partikler på et bånd av magnetisk materiale på kortet. Den magnetiske stripen blir lest ved fysisk kontakt, og ved å skyve over et lesehode. Magnetkort er ofte brukt i bankkort, kredittkort, legitimasjonskort og forskjellige typer billetter.

Det er en rekke internasjonale standarder, ISO 7810, ISO 7811, ISO 7812, ISO 7813, and ISO 4909, som definerer de fysiske egenskapene for kortet, inkludert størrelse, fleksibilitet, magnetstripens posisjon, og magnetiske egenskaper. De kan også sette standarder for finans-kort og tildele kortnummer til forskjellige utgivningsinstitusjoner.
Bromtymolblått

**Bromtymolblått** (**BTB**) er en indikator. Den er mest brukt ved målinger der en jobber nærme nøytrale pHer.

BTB får en gul farge i sure løsninger og en blå farge i basiske(alkaliske) løsninger. I nøytrale løsninger vil BTB være grønn. 
BTB egner seg til å måle svake syrer og baser, da den blir gul ved pH under 6,0 og blå ved pH over 7,6. Ved pH under 0 vil BTB gi ein rosa farge.

En vanlig måte å demonstrere denne indikatoren på er å blåse med et rør ned i en nøytral løsning tilsatt BTB. Karbondioksiden man puster ut vil reagere med vannet og danne karbonsyre, og dermed vil indikatoren bli gul.
Rune Skarsfjord

**Rune Skarsfjord** (født 23. mai 1970 i Narvik) er en norsk fotballtrener og tidligere fotballspiller, sønn av Terje Skarsfjord.
## Spiller nordpå
Han fikk sin debut for sitt lokale lag  16. mai 1990 som innbytter mot  i en 2. divisjonskamp. Han spilte fire kamper og scoret ett mål for Mjølner før han i midtveis i 1990-sesongen skiftet til 3.-divisjonsklubben  for å studere fysikk ved Universitetet i Tromsø. I 1992 scoret han 15 mål for Mjølner som hadde hans far Terje Skarsfjord som trener. De rakk opp til 1. divisjon fotball for menn 1993, der de såvidt klarer seg med 11 mål av Rune.  Så flytter han sørover.
## Osloperioden
I september 1993 debuterer han for  med mål i en treningskamp mot , og er utlånt på topp med Stein Berg Johansen. I 1. divisjon fotball for menn 1995 er han i Moss og i 1996 i Fossum Idrettsforening utenfor Bærum.  Med grunnfag og mellomfag fra Norges idrettshøgskole blir han i september 1996 trener for junior-elitelaget ved Norges Toppidrettsgymnas (NTB), samt spillende assistenttrener for Fossum. I 1998 kåres han til Årets unge trener av Norges Fotballtrenerforening. I 1. divisjon fotball for herrer 1999 spiller han for Skjetten Sportsklubb.  Og i 2000 spiller han for Bærum Sportsklubb.

## Trenertid
Høsten 2000 ansettes han som juniortrener i Rosenborg Ballklub. Høsten 2003 tar han, tross tilbud fra  SFK Lyn om hovedtrenerjobb, over som 3. trener etter Bjørn Hansen. Etter Nils Arne Eggen ga seg blir Rune assistenten til Per Joar Hansen senhøstes 2004. Etter mye prat om at RBK-spillerne er dårlig trent, og etter at den nye trener Per-Mathias Høgmo tar tilbake Bjørn Hansen som assistent, melder Rune overgang til Haugesund FK fra 2006 for å ta over efter Harald Aabrekk.

Der er han i 2007 og 2008. Skarsfjord kom til Brann som assistenttreneren til Steinar Nilsen i januar 2009. Da Nilsen og Brann ble enige om å terminere samarbeidet i mai 2010 etter svake resultater med cuptap mot Fyllingen som klimaks, ble Skarsfjord forfremmet til midlertidig hovedtrener. Den 1. november 2010 fikk han jobben fast og signerte en avtale ut 2013 etter at klubben hadde sikret plassen i Tippeligaen. Han trakk seg som trener for Brann i november 2013, etter dårlige sportslige resultater.

Rune trente Hønefoss Ballklubb frem til desember 2015, da de gikk hver til sitt.

## Referanser


## Eksterne lenker
*  Lyn bio 
*RBK bio
Ragas beste / Live fra Roskilde ’99

***Ragas beste / Live fra Roskilde '99*** er et kombinert samle- og konsertalbum av det norske rockebandet Raga Rockers som ble utgitt på Sonet i 2005. Disk en er en *best of*-samling mens disk to er et liveopptak fra konserten deres på Roskilde-festivalen 2. juli 1999. Albumet lå i 13 uker på VG-lista med en andreplass som beste plassering.

## Sporliste
Alle sanger er skrevet av Michael Krohn, unntatt hvor annet står.
### ''CD1/Ragas beste''
#«Noen å hate» (*[[Rock'n'Roll Party]]*)
#«Maskiner i Nirvana» (*[[Maskiner i Nirvana]]*)
#«Hun er fri» (*[[Forbudte følelser]]*)
#«Full tank» (*[[Raga Rockers (album)|Raga Rockers]]*)
#«Forbudte følelser» (*Forbudte følelser*)
#«Når knoklene blir til gele» (*[[The Return of the Raga Rockers]]*)
#«Litt av en gjeng» (*[[Varme dager]]*)
#«Parasitt» (*[[Til helvete med Raga Rockers]]*)
#«Idiot rock» (*The Return of the Raga Rockers*)
#«Lysere tider» (*[[Blaff]]*)
#«Høydepunkt» (*Rock'n'Roll Party*)
#«Ingen adgang» (*Forbudte følelser*)
#«Taxisangen» (*[[Perler for svin (album)|Perler for svin]]*)
#«Morgenraga» (*Varme dager*)
#«Rogn» (*Til helvete med Raga Rockers*)
#«Radiator» (*Varme dager*)
#«Fritt liv» (*Blaff*)
#«Ole og Ali» (*Perler for svin*)
#«Sukker» (*Blaff*)
#«Stakkars lille rike pike» (*Raga Rockers*)
#«Schwong» (*Varme dager*)
#«Drept kjendis» (*The Return of the Raga Rockers*)
#«Alle pikers drøm» (Bruno Hovden/Krohn) (*Maskiner i Nirvana*)
#«Rock'n roll» (*Blaff*)
#«Ro» (*Perler for svin*)
#«Diktator» (*Forbudte følelser*)
#«Slakt» (*Forbudte følelser*)
#«Gå med våpen» (*Raga Rockers*)
#«Ekspander eller dø» (*Maskiner i Nirvana*)
#«Borte nå» (*Rock'n'Roll Party*)

### ''CD2/Live fra Roskilde'99''
#«Ingen adgang»
#«Rock'n roll»
#«Sannhet på boks»
#«Drept kjendis»
#«Gatelangs»
#«Full tank»
#«Rundt og rundt»
#«Litt av en gjeng»
#«Best å være streit»
#«Depp»
#«Teppe»
#«Høydepunkt»
#«Hun er fri»
#«Alle pikers drøm» (Hovden/Krohn)
#«Skjønnhet»
#«Ekspander eller dø»
#«Blakk»
#«Rogn»
#«Parasitt»
#«Invitasjon»
#«Det skjulte kamera»
#«Noen å hate»
#«Slakt»

## Medvirkende
### Raga Rockers
* Michael Krohn – Vokal
* Tore Berg – Gitar
* Nils Aune – Gitar
* Bruno Hovden – Gitar
* Livio Aiello – Bass
* Hugo Alvarstein – Keyboard
* Jan Arne Kristiansen – Slagverk
### Øvrige medvirkende
*Johnny Yen – keyboard, synth
*Kristin Hirsch – kor
*Ståle Hoff - gitar 
*Lasse Ljögodt – effekter
*Svend Undseth - saksofon, synthesizer 
*Stein Randgaard - gitar
*Helge Gaarder – produsent
*Anders Lind - produsent
*Haakon Manheim - tekniker
*Eystein Hopland - tekniker
*Jostein Johnsen - tekniker 
*Per Sveinson - tekniker
*Svein Solberg - tekniker, miksing
*Kai Andersen - tekniker
*Roberto Johansson - miksing 
*Jørn Bo - miksing 
*Peter Spiegelhauser - miksing 
*Michael Ilbert - miksing, mastering 
*Flemming Rasmussen - miksing 
*Kjell Petter Askersrud - miksing 
*Thomas Ingebrigtsen - miksing 
*Morten Lund - mastering 
*Björn Almstedt - mastering
*Peter Dahl - mastering 
*L-P Lorentz - fotograf
*Paal Audestad - fotograf 
*Morten Andersen - fotograf 
*Mode Steinkjer - liner notes 
*The Link - artwork

## Referanser
Romskip

Et **romskip** eller **romfartøy** er et fartøy, en beholder eller en innretning som er beregnet på å bevege seg i verdensrommet. Et romskip kan enten være ubemannet eller bemannet. Romskip er beregnet for å utføre en rekke oppdrag som kan inkludere kommunikasjonsforbindelse, jordobservasjon, meteorologi, navigasjon, planetutforsking, romturisme og krigføring i rommet. Betegnelsen romskip er også brukt om kunstige satellitter. Romskip brukes også mye i science fiction.

## Eksterne lenker
*
Oracle

**Oracle** kan ha flere betydninger:
*Oracle (selskap)
**Oracle Database
*The Oracle, Reading
*San Francisco Oracle
*Oracle (rakett)
*Oracle (bilmerke)
*ORACLE (datamaskin)
*ORACLE (teletext)
Rom

**Rom**, eller **ROM**, kan vise til:

* Rom (brennevin), alkoholholdig drikke
* Rom (fysikk)
* Rom (matematikk), mengde av objekter
* Rom (arkitektur), værelse
* Rom (etternavn), etternavn brukt av 196 personer i Norge
* Verdensrommet, rommet eller ytre rom
* Rorom, tomrommet mellom tverrstivere i en robåt
* Roma, by
* Romfolk
* Read-only memory
* Romerbrevet, Paulus' brev til romerne
* Tilstandsromrepresentasjon, matematisk representasjon av lineære system hvor tilstandane til systemet representeres med tilstandsvariabler som relater innganger og utganger med førsteordens differensiallignanger
Mule

**Mule** kan bety:
* Mule (Levanger), tettbebyggelse i Levanger
* Mule (biologi), en del av munnpartiet hos mange pattedyr
* Medlemmer av slekten Mule, herunder:
** Christen Mule, Oslos borgermester på 1500-tallet
** Hans Mule, biskop i Oslo på 1500-tallet

## Se også
* Mule Variations
* Mulen
Linktrener

**Linktrener** ble utviklet midt på 1930-tallet for å dekke et behov for en sikker måte å trene nye piloter i å fly «etter instrumentene», dvs. å fly etter det som kalles IFR-regler.  Det ble utviklet av den tidligere orgelbygger  Edwin Albert Link som brukte sine kunnskaper  om pumper, ventiler og belger til konstruere en flysimulator som reagerte på flygerens bruk av linktrenerens kontrollorganer. 

Den består av en liten svingbar kabin utstyrt som en vanlig førerkabin i et mindre fly, er  montert på et universalledd som i alle sine bevegelse nøyaktig følger spak, pedaler og håndtak. Instrumentene reagerer fullstendig som i et fly, slik at eleven får anledning til å utføre alle de manøvrer som behøves under vanlig flyging.

Instruktøren sitter utenfor med et kartbord foran seg og kan følge den ruten et virkelig fly ville ha fulgt. Gjennom telefon kan han korrigere  eleven og illudere forhold som kan påvirke flyets kurs, f.eks sette inn «kunstige vindkast», sterk oppdrift ol.

## Se også
*Flygesimulator
*Flysikkerhet

## Eksterne lenker
* Edwin Link biografi
* Linktrenerns historie
Rushcliffe

**Rushcliffe** er et administrativt distrikt i Nottinghamshire i England. Administrasjonssenteret er West Bridgford. 

Distriktet ble opprettet 1. april 1974 ved sammenslåing av West Bridgford, Bingham landdistrikt og deler av Basford landdistrikt. Navnet kommer fra et *[[herred|wapentake]]* fra middelalderen. Området er delt mellom det urbaniserte nordvest, med forsteder til Nottingham, og landsbygd i sør og øst. Distriktet dekker et areal på 409,24 km² og hadde 111&nbsp;129 innbyggere i 2011.

Nottingham Forest FC har tilhold i distriktet.

## Steder i distriktet
* Bingham, Bradmore, Bunny
* Cotgrave
* Keyworth
* Radcliffe, Ruddington
* West Bridgford, Wysall

## Referanser


## Eksterne lenker
*